CELEX: C2004/262/66
Language: da
Date: 2004-10-23 00:00:00
Title: Sag T-283/04: Sag anlagt den 9. juli 2004 af Georgia-Pacific S.A.R.L. mod Kontoret for Harmonisering i det Indre Marked (Varemærker og Design)

23.10.2004   
            
            
               DA
            
            
               Den Europæiske Unions Tidende
            
            
               C 262/34
            
         Sag anlagt den 9. juli 2004 af Georgia-Pacific S.A.R.L. mod Kontoret for Harmonisering i det Indre Marked (Varemærker og Design)
   (Sag T-283/04)
   (2004/C 262/66)
   Processprog: fransk
   Ved De Europæiske Fællesskabers Ret i Første Instans er der den 9. juli 2004 anlagt sag mod Kontoret for Harmonisering i det Indre Marked (Varemærker og Design) af Georgia-Pacific S.A.R.L., Luxembourg, ved avocat Rebecca Delorey.
   Sagsøgeren har nedlagt følgende påstande:
   
               —
            
            
               Annullation og omgørelse af afgørelse truffet af Første Appelkammer, for så vidt som appelkammeret fandt, at varemærke nr. 2 101 277 savnede fornødent særpræg for »køkkenruller til husholdningsbrug, køkkenrulle, papirhåndklæder« i hele Fællesskabet, jf. artikel 7, stk. 1, litra b), i forordning nr. 40/94, og ved ny afgørelse at fastslå, at det afviste varemærke har særpræg.
            
         Søgsmålsgrunde og væsentligste argumenter:
   
               EF-varemærket, der søges registreret:
            
            
               Et tredimensionalt mærke, der fremstår som et køkkenrullemotiv.
            
         
               Varer eller tjenesteydelser:
            
            
               Varer i klasse 16 (køkkenruller til husholdningsbrug, køkkenrulle, papirhåndklæder) — ansøgning nr. 2 101 277.
            
         
               Den til appelkammeret påklagede afgørelse:
            
            
               Undersøgerens afslag på registrering.
            
         
               Appelkammerets afgørelse:
            
            
               Klagen afslås.
            
         
               Søgsmålsgrunde:
            
            
               Den anfægtede afgørelse tilsidesætter bestemmelserne i artikel 7, stk. 1, i forordning (EF) nr. 40/94.
               Tegnet kan åbenbart gengives grafisk i den forstand, hvori udtrykket er anvendt i forordningens artikel 7, stk. 1, litra a), og artikel 4.
               Tegnet er hverken beskrivende, almindeligt eller har en udformning, der følger af varens egen karakter.
               Tegnet har fornødent særpræg i tilstrækkeligt omfang til at opfylde kravene i forordningens artikel 7, stk. 1, litra b).